અમદાવાદ: શામળાજી નજીક ગડાદર ગામ પાસે રોડની બાજુમાં અાવેલા એક મોટા ખાડામાં ટ્રેલર સાથે અથડાતા બાદ ઈનોવા કાર ખાડામાં ખાબકતાં ત્રણ વ્યક્તિનાં મોત થયાં હતાં જ્યારે ચારને ગંભીર ઈજાઓ પહોંચી હતી. અા અંગેની વિગત એવી છે કે શામળાજી નજીક ગડાદર રોડ પરથી ગઈકાલે મોડી સાંજે રાજસ્થાનથી અમદાવાદ તરફ જઈ રહેલી ઈનોવા કારનું અાગળનું ટાયર ફાટતાં કાર સામે બાજુથી અાવી રહેલા ટ્રેલર સાથે અથડાઈ હતી અને ત્યારબાદ પલટી ખાઈ બાજુમાં અાવેલા ૧૦૦ ફૂટ જેટલા ઊંડા ખાડામાં ખાબકી હતી.